Forældre fra Grenaa dømt for 'dobbelt' tvangsægteskab. De ville hverken have at deres datter skulle vælge partner selv - eller hvilket køn partneren skulle være.

-

- Alt for mild dom.! Syge mennesker!!

- Stakkels pige - mon hun får lov til at leve i fred..

Sådan skriver Nadia M i en kommentar på Randers Amtsavis' Facebook-profil om det syriske forældrepar, der i mandags ved Retten i Randers blev dømt for at have udøvet brutal vold mod deres på tidspunktet 18-årige datter og tvunget hende til at gifte sig.

Faren i familien, en 42-årig mand, fik nemlig halvandet års fængsel og en betinget udvisning, mens moren, en 39-årig kvinde, fik ni måneders betinget fængsel og en betinget udvisning. Ifølge politiets pressemeddelelse gik forældrene amok, da de en februar aften i 2015 opdagede at deres datter havde et forhold til en anden kvinde,

Se også: Aasia ville ikke tvangsgiftes og bryggede dræber-mælk til manden: 17 døde

Fik blå mærker og blodsprængte øjne

- Datteren blev slået gentagne gange i ansigtet og på kroppen med flad og knyttet hånd, hun blev slået i hovedet med forskellige genstande, og der blev taget kvælertag på hende.

- Ved overfaldet fik den unge kvinde flere blå mærker og blodsprængte øjne.

- Under overfaldet tvang forældrene datteren til at tage tøjet af og spredte hendes ben for at se, om hun var jomfru.

- Moren hentede på et tidspunkt også en kniv og truede med at slå sig selv eller datteren ihjel.

Ikke så tit vi har sager om tvangsægteskaber

- Nogle dage senere tvang de datteren til at blive gift med en mand ved en vielse i en moské i Aarhus, skriver Østjyllands Politi, og anklageren er tilfreds med at retten troede på datteren, der i dag er 20 år gammel:



- Det er ikke så tit, vi har sager i retten om tvangsægteskaber, så det er godt, at vi med denne dom også får vist, at det er en alvorlig forbrydelse at tvinge et menneske til at gifte sig mod sin vilje, siger anklager Jhin Lee, men hvad tænker du?

Se også: Brev fra 4 piger på flugt fra tvangsægteskab og 'kropskontrol'

Faren har anket dommen på 1,5 års fængsel og betinget udvisning- er den for hård eller for mild?